cyanic-selkie/wikianc huggingface dataset:
Dyreornamentikk
Denne ornamentikken ble til på germansk område etter innflytelse fra romersk kunsthåndverk. Fra ca. 400 e. Kr. finnes den på skandinavisk område som innpunslet, temmelig enkel dekor på sølvblikkspenner, den såkalte sösdalastilen. Senere på 400-tallet opptrer dekoren også på støpte gjenstander, i relieff (karveskurd) og med utstrakt bruk av spiralmotiver. Det er nydamstilen, oppkalt etter det store våpenofferfunnet i Nydam mose i Slesvig.
I løpet av 400-tallet går man bort fra de geometriske figurene, og den rene dyrestilen, med nærmest utelukkende dyremotiver, kommer til på slutten av århundret. Det er Salins stil I, oppkalt etter den svenske arkeologen Carl Bernhard Salin, den første som systematiserte den germanske dyreornamentikken. Hans stiler, benevnt I, II og III, tilsvarer grovt sett den framherskende stilretningen i henholdsvis 500-, 600- og 700-tallet.
Vikingtidens stiler innledes med osebergstilen, navngitt etter treskjæringene i Osebergfunnet. Den oppstår på slutten av 700-tallet, og er vanlig til slutten av 800-tallet. Den følges av borrestilen, som har fått navnet etter dekoren på bronsegjenstandene i skipsgraven fra Borre. Denne er i bruk til midten av 900-tallet. Gokstadfunnet (900-905) inneholder gjenstander med borrestil i tillegg til innslag av jellingstil. Denne er navngitt etter sølvbegeret fra storhaugene ved Jelling i Jylland, og oppsto mot slutten av 800-tallet.
Jellingstilen var i bruk til midten av 900-tallet, og viser tydelig likhet med den følgende hovedstilen, nemlig mammenstilen. Den er oppkalt etter den sølvinnlagte dekoren på våpenøksen i rikmannsgraven fra Mammen utenfor Viborg på Jylland. Den store runesteinen ved Jelling har dekor i mammenstil. Ringeriksstilen har fått navn etter en gruppe østnorske runesteiner som alle er av rød sandstein fra Ringerike, og dateres til slutten av 900-tallet og fram mot midten av 1000-tallet. Den siste varianten av dyreornamentikk er urnesstilen, oppkalt etter dekoren på den berømte stavkirkeportalen på Urnes kirke i Sogn. Den dateres fra begynnelsen av 1000-tallet, og kan ha vært i bruk et stykke inn i tidlig middelalder, kanskje så sent som etter 1100.
Tetrasykliner
Tetrasykliner er en type antibiotika, oppdaget av Benjamin Minge Duggar og først beskrevet i 1948.
Tetrasykliner kan brukes mot hudsykdommer, som for eksempel kviser, men også mot borreliainfeksjoner ved penicillinallergi, luftveisinfeksjoner og lungebetennelse ved mistanke om Chlamydophila pneumoniae-infeksjon.
Per Gunnar Stensvaag
Per Gunnar Stensvaag (født 18. mai 1956 i Bergen, oppvokst i Trysil) er en norsk hangglider og Senterpartiet-politiker.
Tetrasykliner
I Norge finnes det fire tetrasykliner tilgjengelig: doksysyklin, lymesyklin, tetrasyklin og tigecyklin, hvorav kun tigecyclin kan gis intravenøst. Grunnet utbredt resistensutvikling har bruken den senere tid blitt kraftig redusert. De bør inntas med rikelig drikke (ikke melk) men utenom måltider. Det har i ulike sammenhenger vært hevdet at samtidig bruk av hormonelle p-piller av kombinasjonstype og antibiotika kan gi redusert antikonseptiv effekt. Det finnes noen få kasuistikker om uønsket graviditet, men sett i forhold til det store antall kvinner som bruker slike p-piller så er antallet kjente tilfeller få. Tetrasykliner er ofte brukt mot kviser, i en aldersgruppe der en stor andel av kvinnene også bruker p-piller.
Per Gunnar Stensvaag
Han ble 14. august 1977 den første Norgesmester i hanggliding. Han deltok for Norge i verdensmesterskapet tre ganger (1976, 1977 og 1979), med 5.-plass som beste resultat. Stensvaag seiret i det åpne amerikanske mesterskapet i Hyner View, Pennsylvania i 1978. Dessuten vant han i «The Great Race», en 36 km lang hastighetskonkurranse som gikk fra en åsrygg helt nordvest i delstaten Georgia til runding over Lookout Mountain ved Chattanooga, Tennessee og tilbake, i 1980.
I 1976 laget regissøren Istvan Korda Kovacs et TV-program hvor Stensvaag sammen med kameraten Andre Røgler fløy fra Galdhøpiggen. Begge brukte da glidere av typen Wills-Wing Superswallowtail. På slutten av 1970-tallet arbeidet han som testpilot for Hang-Gliderprodusenten Manta Products i San Francisco, California. Fra da av konkurrerte han med en Manta Fledgling, et haleløst monoplan med vertikale rorflater på vingetippene (tip-draggers). Etter at han satset på en yrkeskarriere som trafikkflyger, sluttet han med hanggliding på konkurranseplan.
Med poengsummen 185.328 på de fire klassiske distansene klatret han i 2007 til 349.-plass på Adelskalenderen, en rangering av alle norske skøyteløpere gjennom tidene.
Susan Sarandon
Sarandon har blant annet hatt rollen som Louise i filmen Thelma & Louise fra 1991. Hun ble nominert til en Oscar for rollen i filmen for beste kvinnelige hovedrolle, og det samme ble Geena Davis for samme film. Ingen av dem vant. Sarandon ble også nominert til Oscar for rollene i Atlantic City (1980), Lorenzos olje (1992) og Klienten (1994).
I 1964 inngikk Sarandon et forhold med skuespiller Chris Sarandon, mens de gikk på college, og paret giftet seg den 16. september 1967. De tok ut seperasjon i 1978. På midten av 1980-tallet, innledet Sarandon et forhold med den italienske filmskaperen Franco Amurri, som hun fikk en datter med den 15. mars 1985. Fra 1988 til 2009 var Sarandon i et forhold med skuespiller Tim Robbins, som hun møtte mens de drev innspilling av filmen Bull Durham. De har to sønner, Jack Henry (født i 1989) og Miles Guthrie (født i 1992). I 2006 reiste Sarandon og ti av hennes slektninger (inkludert hennes daværende partner Tim Robbins og deres sønn Miles) til Wales for å drive slektsforskning og spore familien hennes.
I 1995 var Sarandon en av mange skuespillere, regissører og forfattere fra Hollywood som ble intervjuet til dokumentarfilmen Celluloid Closet, som undersøkte hvordan Hollywood-filmer har tatt for seg homofili. I 1999 ble Sarandon utnevnt til frivillig ambassadør for UNICEF. I 2006 var Sarandon en av åtte kvinner som fikk bære det olympiske flagget under åpningsseremonien for de olympiske vinterlekene som ble avholdt i Torino, Italia. I 2010 ble Sarandon innsatt i New Jersey Hall of Fame. Den 27. september 2011, talte Sarandon til de oppmøtte under en protest arrangert av Occupy Wall Street i New York City.
Jakob Bernoulli
Bakgrunn og virke
Jakob studerte teologi, i tråd med farens ønske, og ble prest. Han studerte derimot også matematikk og astronomi, noe som var i strid med farens vilje. Fra 1676 til 1682 reiste han gjennom Europa og lærte om de siste oppdagelsene i matematikk og vitenskap. Dette inkluderte arbeidene til Robert Boyle og Robert Hooke.
Pleiadene (andre betydninger)
Pleiadene kan referere til:
Grevinne Danner
Louise Christine lensgrevinne av Danner (født Louise Christine Rasmussen) (født 21. april 1815 i København, død 6. mars 1874 i Genova ) var gift til venstre hånd med kong Frederik VII av Danmark.
Sjallstykke
Sjallstykke (fra tysk Schallstück, også kalt klokkestykke eller lydtrakt) er den enden av blåseinstrumentene som lyden kommer ut av, gjerne på motsatt side av munnstykket.
Messingblåsere
Hos messingblåserne er sjallstykket den sterkt traktformede, utvidede enden av instrumentet. Åpningsvinkelen har mye å si for instrumentets overtoner og dermed klangfarge.
Grevinne Danner
Kongens ektefelle
Frederik VIIs tidligere ekteskap hadde vært med Vilhelmine, som var datter av Frederik VI, og med Mariane av Mecklenburg-Strelitz. Begge ekteskapene ble oppløst ved skilsmisse. Ingen av de standsmessige tidligere ektefeller synes å ha hatt samme viljestyrke som grevinne Danner, som passet bedre til kongen.
Forargelsen i befolkningen var stor, særlig blant det høyere borgerskapet og aristokratiet. Grevinne Danner var utsatt for flere former for sjikane. I 1854 kjøpte paret Jægerspris slott av staten og bosatte seg der. Etter kongens død i 1863 levde grevinne Danner et tilbaketrukket liv.
Hun testamenterte Jægerspris slott «til gavn for fattige og efterladte piger». Etter grevinne Danners død ble det etablert barnehjemsbygninger nær slottet. I tillegg til dette opprettet hun i 1873 «Kong Frederik den Syvendes Stiftelse for fattige fruentimmere af arbejderstanden». Dette huset sto ferdig i 1875 og ble senere kjent som Dannerhuset.
Svømming under VM i svømmesport 2013 – 50 meter brystsvømming kvinner
50 meter fri brystvømming var en svømmeøvelse som ble arrangert under VM i svømming 2013 i Palau Sant Jordi i Barcelona i Spania den 3. og 4. august.
Rekorder
Før konkurransene var gjeldende verdens- og mesterskapsrekorder som følger:
Følgende nye rekorder i øvelsen ble satt under mesterskapet: † – mellomtid etter 50 meter
Forsøksheat
Forsøksheatene ble avholdt fra kl 10:32.
Semifinaler
Semifinalene ble avholdt fra kl 18.26.
Finale
Finalen ble avholdt kl 18.08.
Francis Burchell
Francis Romulus Burchell (født 25. september 1874 i Bristol i Gloucestershire, død 6. juli 1947 i Worthing i Sussex) var en britisk cricketspiller som deltok i de olympiske leker 1900 i Paris
Burchell ble olympisk mester i cricket under OL 1900 i Paris. Han var med på det britiske laget Devon & Somerset County Wanderers som beseiret det franske cricketlaget Union des Sociétés Françaises de Sports Athlétiques med 262-104 i finalen, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen Cricket har vært med som olympisk sport.
Frederick Christian
Frederick W. Christian (født 1877 død 13. mai 1941) var en britisk cricketspiller som deltok i de olympiske leker 1900 i Paris.
Christian ble olympisk mester i cricket under OL 1900 i Paris. Han var med på det britiske laget Devon & Somerset County Wanderers som beseiret det franske cricketlaget Union des Sociétés Françaises de Sports Athlétiques med 262-104 i finalen, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen Cricket har vært med som olympisk sport.
Columbia County (Washington)
Columbia County er et fylke i den amerikanske delstaten Washington. Det ligger i den sørøstlige delen av staten og det grenser mot Whitman County i nord, Garfield County i øst, Walla Walla County i vest og mot Franklin County i nordvest. Det har også grense mot delstaten Oregon sør.
Columbia Countys totale areal er 2 262 km² hvorav 12 km² er vann. I 2000 hadde fylket 4 064 innbyggere og administrasjonssenteret ligger i byen Dayton som er fylkets største by. Fylket, som ble grunnlagt i 1875, har fått sitt navn etter elven Columbia River.
Microderes
Microderes er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore, avlange, blankt svarte løpebiller. Hodet er bredt og firkantet med framstrakte kjever. Pronotum er rundet, bredere enn langt, med avsatt siderand. Dekkvingene er litt rundede med fine lengdestriper.
Utbredelse
De fleste av artene lever i Sentral-Asia øst til det vestlige Kina. I Europa forekommer Microderes brachypus i Ukraina og det sørlige Russland.
Nardovegen
Nardovegen er en gate på Nardo i Trondheim. Den går i parallell med Torbjørn Bratts vei, vest for denne, og ender opp i Sørenga.
Gata ligger cirka 62 meter over havet ved Nardobakken.
Giganten
Giganten (2005) er en helaftens dokumentarfilm om Erik Bye. Den består av opptak fra Byes tre siste leveår og følger ham blant annet gjennom hans siste offentlige opptreden i et samfunnshus på Smøla.
Regien er ved Hallvard Bræin og Arne B. Rostad. Christopher Grøndahl skrev manus. Henning Sommerro komponerte musikken.
Filmen ble nominert til Amandaprisen 2005 i kategorien Beste kinofilm.
Oter
Oter (Lutra lutra) er et semi-akvatisk rovpattedyr i mårfamilien (Mustelidae) og tilhører slekten Lutra i delgruppen otere (Lutrinae). Arten er utbredt i store deler av Eurasia, inkludert storparten av Fennoskandia. Oteren regnes som en kritisk komponent for fullstendige og godt funksjonerende akvatiske og semi-akvatiske økosystemer. Globalt finnes det flere arter, hvorav mange er utbredt langs kystene og i elvesystemene på den nordlige halvkule.
Internasjonalt regner IUCN per 2021 arten som nær truet, men nasjonalt ble den i Norsk rødliste for arter 2021 oppskalert til livskraftig, fra sin tidligere vurdering som sårbar i 2015 og 2010. På fastlandet i Norge er den utbredt i samtlige nåværende og tidligere fylker.
Beskrivelse
Oteren er et smidig, langstrakt mårdyr med korte, kraftfulle ekstremiteter og svømmehud mellom tærne, bredt hode og et snuteparti med lange værhår og kraftfulle kjever, tykk nakke og lang, muskuløs hale.
Kroppen måler cirka 50–100 cm og halen cirka 28–55 cm, mens vekten gjerne ligger omkring 3–12 kg hos nominatformen, men det finnes større dyr. Hannen blir gjerne noe større enn hunnen, men arten har ingen utpreget kjønnsdimorfisme. Den største oteren som har blitt registrert i Norge, var en hann som måtte bøte med livet ved Norsk Havbrukssenter i Brønnøy i januar 2011. Den målte hele 119 cm og veide 15 kg.
Oterens anatomi er tilpasset semi-akvatiske forhold. Blant annet kan neseborene lukkes under dykking og den har svømmehud mellom tærne. Pelsen er vannavvisende, tykk og isolerende; sølvbrun på ryggen og føttene, lysere på undersiden. Arten har dessuten en nesten hvit hakeflekk, og den tykke pelsen består av cirka 60,000–80,000 pelshår per cm². Den dominerende hårtypen er underull, mens dekkhårene utgjør kun 1,26%. Pelshårene danner isolerende luftlommer som beskytter dyret mot nedkjøling. Derfor kan den overleve i svært kaldt vann, uten å ha et tykt, isolerende fettlag. Oteren trenger imidlertid tilgang på ferskvann, ettersom pelsen trekker til seg vann og isolerer dårligere hvis dyrene ikke får vasket av seg saltet etter å ha vært i sjøvann.
Halsen er kraftig mens hodet er lite, bredt og flatt på toppen med små, runde ører. Øyne, ører og nesebor er plassert høyt på hodet. Dette gjør at oteren kan se, puste, lukte og høre mens den svømmer. Ører og nesebor kan lukkes under dykking. Værhårene på snuten og over øynene er lange. Disse brukes til å sanse bevegelse fra byttedyr under vann. Tennene er spisse og skarpe og egnet til å holde fast fisk.
Inndeling
Minst sju underarter er beskrevet og aksepteres bare delvis, siden det ikke er full konsensus. Eventuelle norske arts- og gruppenavn i parentes er ikke offisielle.
I Norge er nominatformen utbredt i nesten hele landet, men den er mest tallrik i kyststrøkene fra Midt-Norge og nordover og minst tallrik rundt Sørlandskysten og ikke tilstedeværende på Hardangervidda.
Taksonomi
Imaizumi og Yoshiyuki (1989) behandlet den nå utdødde japanske elveoteren (L. l. whiteleyi), som en gang fantes over det meste av Japan (unntatt på Hokkaido), som en selvstendig art (Lutra nippon), noe Wozencraft støttet under Wilson og Reeder (2005). Japansk elveoter, som døde ut etter 1979, da den ble fotografert i utløpet av elva Shinjo i Susaki, ble offisielt erklært som utryddet av japanske myndigheter den 28. august 2012. Status som selvstendig art har imidlertid savnet internasjonal støtte, selv om den nevnes av IUCN (Verdens naturvernunion). Dette støttes også av nyere forskning.
Habitat
Oter finnes i hovedsak i tre habitattyper; kyst, elv og innsjø. Den trives i langsomtflytende elver med lav vannstand og vekster i vannkanten, langs havstrender og i innsjøer. Den holder seg alltid nært vann, og bare i sjeldne tilfelle beveger den seg lange strekninger på land; da gjerne for å forflytte seg til et annet elve- eller fjordsystem.
Atferd
Oteren er i hovedsak solitær og nattaktiv, men i områder der den ikke blir forstyrret kan den være døgnaktiv. Den svømmer meget godt og kan dykke i opptil 5 minutter av gangen, selv om dykk på cirka 30 sekunder er mer typisk. Den kan svømme minst 400 m under vann uten å puste, og da kan farten komme opp i 11–14 km/t (6–8 knop).
Oteren innretter hiet sitt i huler i strandkanten, gjerne med inngang under vann. Den kan selv grave ut et hi, men det er sjeldent. Oteren danner revir. Hannens revir kan være opp til 20 km langs en elv eller strand. Hunnens revir er mindre, og ligger vanligvis innen reviret til en hann. Revirets grenser markeres ved sekret fra analkjertlene.
Oteren kan pare seg året rundt. Etter cirka 63 dagers drektighet føder hunnen normalt to unger (1–3 regnes innenfor normalen, men kull med inntil 6 er kjent). Ungene er blinde og tannløse ved fødselen, med sølvgrå pels. De er svømmedyktige etter to–tre måneder, og da har de fått sin vanntette pels. Ungene blir hos hunnen fra et halvt til ett år. I denne tiden lærer de effektiv byttefangst. Hunner og hanner er like store ved fødselen, men fra 6 måneders alderen begynner størrelsesforskjellen å tre fram. Etter 2–3 år er ungene kjønnsmodne og oteren kan bli alt fra 11–12 til i sjeldnere tilfeller nærmere 20 år gamle.
Oteren gir lite lyd fra seg, unntatt i paringstiden og når den har unger.
Brensel
Brensel er ethvert materiale, en gass eller en væske som lar seg antenne, og som omdannes og utvikler energi i form av varme ved forbrenning ved tilførsel av oksygen. Man kan blant annet bruke olje, kull og ved som brensel. Også radioaktive materialer kan brukes som brensel. De utvikler varme ved radioaktiv fisjon eller fusjon. En viktig egenskap ved brensel er at det kan lagre energi som kan hentes ut ved behov, først og fremst til oppvarming eller til å utføre arbeid.
Oter
Atferd
Oterens diett består i hovedsak av fisk, men den fanger og eter også krepsdyr, muslinger, amfibier, fugler, smågnagere og haredyr. Oteren liker imidlertid maten fersk. Ellers kan det på generelt grunnlag nevnes at dyrelivet i leveområdet (biotopen) avgjør hva oteren spiser, siden oteren kan regnes som en omnivor (alteter). Den eter nemlig også planter. Mage- og ekskrementanalyser av norske kystotere viser at torskefisker, flyndrefisker, ulkefisker og rognkjeks utgjør hovedføden for kystbestanden. I en undersøkelse fra Sør-Sverige fant man at dietten i hovedsak besto av karper, abbor og gjedde. Det har blitt påvist at europeisk oter kan ta fisk på opp mot 9 kg. Oterens preferanse for oppdrettslaks gjør at den ofte kommer i konflikt med fiskeoppdrettere.
Brensel
Drivstoff
Drivstoff er et energirikt stoff som vanligvis brukes for å drive maskiner (hovedsakelig forbrenningsmotorer). Stoffet inneholder en form for energi som kan bli omformet til en annen type energi ved forbrenning (fra potensiell energi til kinetisk energi). Drivstoff er oftest brukt om flytende fossilt brennstoff, f.eks. bensin, diesel, flydrivstoff og parafin. Det kan også brukes om fast stoff eller gass som binder energi slik som kull, propan, hydrogen etc.
Oter
Bestandsutvikling
Oter har få naturlige fiender. Det er menneskelig aktivitet som bidrar til størst dødelighet gjennom jakt og fangst, fiskegarn og påkjørsler. Den verdifulle pelsen og skuddpremier satte en tid oterbestanden i fare, og bestanden gikk sterkt tilbake i Europa fra 1950-åra og framover. Miljøgifter, vannforurensning og vannstandsreguleringer var også en del av årsaksbildet. I nyere forskning er det funnet like høye konsentrasjoner av miljøgifter av typen perfluorerte forbindelser i oter som i isbjørn. Dette er en type forbindelser ikke brytes ned i naturen, men gjør stor skade på levra og reduserer reproduksjonsevnene hos dyr. Mange steder har arten slitt med å ta seg opp igjen, men nå melder naturforskere at oteren er tilbake på sørvestlandet, og en reetablering av kystbestanden kan være godt nytt for sjøfuglene, siden oteren fortrenger minken.
I Norge var det skuddpremie på arten i årene 1900–1932 og den var arten jaktbar fram til den ble fredet på Østlandet og i Agder fra 1972, på Vestlandet fra 1979, og totalfredet fra 1982, gjennom ratifiseringen av Bernkonvensjonen. Da fantes det nesten ikke oter sør for Nordland. Siden har arten restituert seg, og den norske oterbestanden var i fremgang fram mot 1995, særlig fra Møre og Romsdal og nordover, for deretter å flate ut mot tusenårsskiftet. Etter det har bestanden hatt en litt negativ trend, spesielt i perioden 2006–2010. Hvor mange dyr som finnes her vet ingen med særlig stor grad av sikkerhet, men den negative trenden kan ha snudd.
Brensel
Se også
Kraftstoff
Oter
Bestandsutvikling
Den norske oterbestanden er svært betydningsfull og utgjør mellom 5 og 25 prosent av den europeiske populasjonen. Derfor har Norge et spesielt forvaltningsansvar for oteren, som både omfattes av Bernkonvensjonen og CITES (Washingtonkonvensjonen). I Norge ble det i 2012 startet opp et pilotprosjekt for å kartlegge innlandsoteren i regi av Norsk institutt for naturforskning.
Tidligere ble oteren jaktet først og fremst for pelsen, men fiskerne anså den også som et skadedyr i konkurranse om fisken. Oterjakt med hunder har også vært aktuelt noen steder, og i så måte er wetterhoun en frisisk hunderase som opprinnelig ble alet fram for sine egenskaper som oterhund. En annen er den britiske hunderasen otterhound.
Annet
I Norge er arten representert i Kristiansand Dyrepark, Namsskogan Familiepark, Atlanterhavsparken og Akvariet i Bergen.
Brita Borg
Brita Kerstin Gunvor Borg (født 10. juni 1926 på Södermalm i Stockholm, død 4. mai 2010 i Löttorp på Öland) var en svensk sanger, skuespiller og revyartist. Hennes foreldre var Karl Georg Borg (født 6. mars 1885 i Almby i Örebro, død 12. mars 1970) og hans hustru Ellen Amalia Johansson (født 24. oktober 1891 i Örebro, død 25 april 1949) I 1945 dannet hun sangkvartetten Flickery Flies med Allan Johansson, som hun senere giftet seg med. I 1947 begynte hun sitt lange samarbeide med Povel Ramel. Hun medvirket i hans radioprogram Fire rundt et flygel og var primadonna i mange Knäppupp-revyer fra 1952 til 1962. Hun flyttet til Arvidsjaur på 70–tallet med sin nye mann, som var politi, og ble etter det mest aktiv som skuespiller for Riksteatern.
På 1950–tallet var Brita Borg svensk slagerdronning. Med sin mørke, kraftige røst og musikalske sikkerhet var hun et slags bindeledd mellom Zarah Leander og Anita Lindblom, hun spilte inn mange plater og deltok i Eurovision Song Contest 1959 med sangen «Augustin». Likevel ble hun etter hvert mest skuespiller, og hun deltok i en rekke filmer.
Bjørn Egil Flø
Bjørn Egil Flø (født 1964) er en norsk sosiolog og seniorforsker ved Norsk institutt for bioøkonomi. Han har doktorgrad i sosiologi fra NTNU om rural- og agrarsosiologi. Han var forsker ved Norsk senter for bygdeforskning fra 1998 til 2015, da han begynte ved Norsk institutt for bioøkonomi. Han forsker blant annet på bygdekultur, landbrukspolitikk, distriktspolitikk og utmarksforvaltning. Han fikk Universitetsforlagets pris Årets tidsskriftartikkel i 2013 for artikkelen «Me og dei andre: Om lindukar, Framstegspartiet og bygda som sosial konstruksjon».
Franklin County (Washington)
Franklin County er et fylke i den amerikanske delstaten Washington. Det ligger i den sørøstlige delen av staten og det grenser mot Adams County i nord, Whitman County i øst, Walla Walla County i sørøst, Benton County i sørvest og mot Grant County i nordvest.
Franklin Countys totale areal er 3 277 km² hvorav 59 km² er vann. I 2000 hadde fylket 49 347 innbyggere og administrasjonssenteret ligger i byen Pasco som også er fylkets største by. Fylket, som ble grunnlagt i 1883, har fått sitt navn etter Benjamin Franklin.
Nabil Kassel
Nabil Kassel (født 10. mars 1984) er en algerisk bokser.
Han representerte Algerie under Sommer-OL 2004 i Athen, der han ble utslått i andre runde.
Lam (andre betydninger)
Lam har flere betydninger
Baoshan
Med Baoshan kan det siktes til
Kaillie Humphries
Kaillie Humphries (født 4. september 1985 i Calgary) er en canadisk bobkjører som deltok i de olympiske vinterleker 2010 i Vancouver og 2014 i Sotsji. Hun representerer USA fra 2019.
Humphries ble olympisk mester i bobsleigh under vinter-OL 2010 i Vancouver. Sammen med Heather Moyse vant hun toerbob for damer foran sine landsmenn Helen Upperton og Shelley-Ann Brown.
Kaillie Humphries er gift med engelskfødte bobkjøreren Daniel «Dan» Humphries.
Hun tok bronse under Vinter-OL 2018.
Ocean Rig
Ocean Rig var inntil 2008 et norsk industriselskap som var listet på Oslo børs. Det ble i juli 2008 kjøpt opp av NASDAQ-listede DryShips Inc. I desember 2018 ble selskapet kjøpt opp av Transocean.
Selskapet ble stiftet av Bjarne Egill Skeie i 1996 og notert på Oslo Børs i 1997.
Ocean Rigs to borerigger for ultradypt vann, «Eirik Raude» og «Leiv Eiriksson» startet boring i 2002.
Harry Corner
Harry Richard Corner (født 9. juli 1874 i Taunton i Somerset, død 7. juni 1938 i Glamorgan i Wales) var en britisk cricketspiller som deltok i de olympiske leker 1900 i Paris.
Corner ble olympisk mester i cricket under OL 1900 i Paris. Han var med på det britiske laget Devon & Somerset County Wanderers som beseiret det franske cricketlaget Union des Sociétés Françaises de Sports Athlétiques med 262-104 i finalen, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen Cricket har vært med som olympisk sport.
Resan bort
Resan bort er en svensk dramafilm fra 1945 regissert av Alf Sjöberg. Dialogmanuskriptet ble skrevet av Karl Ragnar Gierow, mens scenarioet ble skrevet av Sjöberg.
Handling
Eva skal reise med toget fra en liten by på vestkysten. Hennes forlovede Ole, som er norsk flyktning, vinker av henne. De skal gifte seg når hun kommer tilbake. Samtidig stiger en ukjent mann av toget. Mannen begir seg umiddelbart til byens bank og retter en pistol mot banktjenestemannen bak disken. Etter et øyeblikk begynner banktjenestemannen å gapskratte når han ser at raneren er hans barndomskamerat, Bernt.
Nettbuss Drammen
Nettbuss Drammen var et norsk busselskap med hovedbase i Drammen og en del av Nettbuss-konsernet. Selskapet hadde ruteområde i store deler av Buskerud, Øst-Telemark og nordre Vestfold, i tillegg til ekspressbussruter under TIMEkspressen-konseptet mellom disse tre fylkene og Oslo.
Avdeling i Vestfold kjørte også Telemarkekspressen i samarbeid med Telemark Bilruter, gjennom Telemark Ekspressbusstrafikk AS, og avdelingen på Ringerike kjørte en avgang på Valdresekspressen.
Historie
Nettbuss Drammen oppstod 1. januar 2003 da Nettbuss Buskerud og Drammen og Omegn Busslinjer (DOB) ble slått sammen. NSB Biltrafikk kjøpte DOB i oktober 1999, og med fulgte det heleide datterselskapet DOB Reiser, senere Nettbuss Travel Drammen.
1. februar 2007 overtok Nettbuss Drammen selskapet Bjørhovdens Bilruter i Svene, som ble innlemmet fra 1. januar 2008. Samme dato ble også Nettbuss Vestfold innlemmet.
1. juli 2010 ble Nettbuss Ringerike delt mellom Nettbuss Drammen og Nettbuss Lillestrøm og omtrent halvparten av bussparken ble en del av Nettbuss Drammen.
Dodge Ram
Dodge Ram er en lett lastebil som Chrysler LLC produserer under merkenavnet Ram. Navnet ble først brukt i 1981 på en redesignet Ram og Power Ram, selv om det kom fra panser-ornamentet brukt på 1930- og 1940-tallets Dodge-kjøretøyer.
Dodge Ram lastebiler har blitt kalt Motor Trend magasinets Truck of the Year to ganger, andre generasjon Ram vant prisen i 1994, og tredje generasjon Ram Heavy Duty vant prisen i 2003. Lastebilen er i sin fjerde generasjon fra og med modellåret 2009.
Siden 2010 har Dodge Ram lastebiler blitt solgt som Ram Trucks etter Chrysler har opprettet Ram som et eget modellmerke. Dette er en avdeling viet til kun lastebiler. Ram vil tilby 1500–5500 lastebiler.
Ram produseres i Saltillo Truck Assembly i Saltillo i Coahuila i Mexico, Saint Louis Assembly North i Fenton i Missouri og Warren Truck Assembly i Warren i Michigan i USA.
Stenografi
Stenografi (fra gresk στενός – stenós, «smal» og γράφειν – gráphein, «skrive») er kunsten å skrive fort. Målet er å kunne skrive like raskt som en snakker. Dette gjøres ofte ved bruk av spesielle skriftsystemer hvor hver enkelt bokstav krever minimalt med pennestrøk og løfting av pennen, fonetisk skrift, forkortelser og egne tegn som erstatter vanlige bokstavkombinasjoner eller ord.
Flere kjente forfattere, som Charles Dickens og Astrid Lindgren, har benyttet stenografi i sitt forfatterskap.
Det finnes mange stenografisystemer for mange forskjellige språk. I Stortingets referentseksjon brukes i dag Wang-Krogdahls system, men siden 2009 har man ikke gitt opplæring i stenografi til nye stortingsreferenter. Tidligere brukte man Gabelsbergers system.
Wang-Krogdahls stenografisystem ble publisert i 1936, mens siste gang en norsk lærebok i Gabelsbergers system ble trykt opp, var i 1968. Ifølge en lærebok fra 1977 var Wang-Krogdahls system da «det mest utbredte i skole og yrke» og ble nyttet «ved de fleste skoler som ha[dde] stenografi på fagplanen».
Mens man altså bruker Wang-Krogdahls system for norsk visuell skrift, bruker man for norsk punktskrift et system som er beskrevet i Jan Bruteigs Stenografi på punkt (Norges Blindeforbund, 1986).
Wellywood
Wellywood er et uformelt navn på New Zealands hovedstad Wellington.
Navnet Wellywood, som en sammenblanding av navnene Wellington og filmbyen Hollywood, er en referanse til filmproduksjonen som ble etablert i denne byen av den kjente filmregissøren Peter Jackson som blant annet har regissert filmtrilogien Ringenes herre, og det Wellington-baserte filmselskapet Weta Workshop, som står bak produksjonen av flere spesialeffekter til mange forskjellige filmer.
I mars 2010 annonserte Wellington lufthavn planer om å lage et skilt med navnet «Wellywood» som skulle settes opp i en åsside nær byen, i kjent Hollywood-stil.
Yoshiko Kawashima
Yoshiko Kawashima (japansk: 川島芳子, Kawashima Yoshiko, født 24. mai 1907 i Beijing i Kina, henrettet 25. mars 1948) var en kinesisk (mandsjuisk) prinsesse som tjenestegjorde som spion for Japan. Hennes opprinnelige navn var Aisin Gioro Xianyu (愛新覺羅·顯玗) med hedersnavnet Dongzhen 東珍, som betyr «Østens juvel»); hennes kinesiske navn var Jin Bihui (forenklet kinesisk: 金璧辉, tradisjonell kinesisk: 金璧輝). Hun er blitt kjent i skjønnlitteraturen også som «Østens Mata Hari».
Bakgrunn
Hun ble født som 14. datter av den keiserlige prins Shanqi, tiende sønn av prins Su av Kina, og ble adoptert i åtteårsalderen (1915) av sin fars venn, den japanske spionen Naniwa Kawashima. Hun fikk da det japanske navnet Kawashima Yoshiko og ble oppdratt i Japan. Etter et mislykket selvmordsforsøk da hun var 17 år, muligens etter å ha blitt utsatt for voldtekt av sin adoptivfar, kledde hun seg ofte som mann.
Spion for japanerne
I årene 1927-29 var hun gift med sønnen til general Jengjuurjab, leder for den mandsjuisk-mongolske selvstendighetsbevegelsen. Etter skilsmissen bodde hun i Shanghai, der hun ble vervet til spion for japanerne av sin japanske samboer Ryukichi Tanaka. Tanaka var satt av Japan til å verve spioner blant den mandsjuiske og mongolske adel. Hun utførte ofte oppdrag i geriljagrupper i Mandsjuria utkledd som mann og beskrives som en dominant filmstjernelignende skjønnhet.
I 1932 overtalte hun sin slektning, Kinas ekskeiser Pu Yi, til å akseptere Japans tilbud om å bli keiser i den japanske lydstaten Manchukuo. I Manchukuo organiserte hun i 1932 en hær på 3 000-5 000 banditter for å slå ned all motstand mot den japanske okkupasjonen og fikk i japanske aviser tilnavnet «Manchukuos Jeanne d’Arc». Hun hadde en tid en relasjon med Hayao Tada, keiserens japanske rådgiver. Hun var en av Manchukuos mest populære kjendiser; spilte inn plater, opptrådte i radio, ble omtalt i pressen og i kiosklitteraturen. Etter at hun begynte å kritisere Japans utbytting av Mandsjuria, noe som på grunn av hennes popularitet gjorde henne farlig, mistet hun sin propagandaverdi for Japan og var ikke lenger så hyppig i mediene. Etter andre verdenskrig ble hun etterlyst av Kinas myndigheter, og den 11. november 1945 ble det meldt at «en lenge ettersøkt skjønnhet i mannsklær er blitt arrestert i Beijing av offiserer fra den kinesiske kontraspionasje». I 1948 ble hun stilt for retten for landsforræderi av den kinesiske nasjonalistregjeringen, funnet skyldig og henrettet.
Innen kulturen
Kawashima har siden 1932 blitt portrettert i mengder av filmer, bøker og til og med i videospill.
I filmen Den siste keiseren ble hun spilt under navnet Eastern Jewel av Maggie Han. Ian Burumas historiske roman The China Lover er basert på Kawashimas liv, likesom Maureen Lindleys roman The Private Papers of Eastern Jewel.
Litteratur
(romaner):
New journalism
New journalism er et begrep som brukes om særlig gravende journalistikk hvor forfatteren er primærkilden for informasjon. Begrepet ble samlet med dets nåværende mening av Tom Wolfe i 1973 i en samling av journalistartikler han utga som The New Journalism, som inkluderte arbeid av han selv, Truman Capote, Joan Didion, Hunter S. Thompson og andre.
Artiklene i new journalism var ikke først og fremst hentet fra aviser, men fra magasiner som The New Yorker, New York Magazine, Esquire Magazine, CoEvolution Quarterly og i en kort periode Scanlan's Monthly.
Wolfe identifiserte de fire hovedelementene new journalists lånte fra fiksjon:
Til tross for disse kriteriene, er ikke new journalism fiksjon. Den bevarer det at det skal være nøyaktig med henhold til fakta. For å få et innsideblikk i en karakter, spør journalisten subjektet gjerne hva det tenkte eller følte i en spesiell situasjon.
BMW M
BMW M er et datterselskap av den tyske bilprodusenten BMW. Selskapet ble stiftet mai 1972. BMW M, også kjent som M-Technik eller kun M (for Motorsport) ble stiftet for å bistå i BMW statsning på racing, som oppnådde stor suksess på 1960-tallet og 1970-tallet. Det første prosjektet var BMWs 3,0 CSL.
Clytini
Clytini er en artsrik gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, langbeinte trebukker. Antennene er forholdsvis korte, omtrent halvparten så lange som kroppen. Pronotum er avrundet og bredere enn langt. Mange av artene etterligner veps og er farget i gult og svart, andre er brun- eller gråaktige, ofte med lyse tverrbånd på dekkvingene.
Levevis
Larvene lever i død ved, mest av løvtrær. De voksne billene finnes ofte på blomster der de eter pollen.
Utbredelse
Gruppen er på det nærmeste kosmopolittisk, med representanter i alle verdensdeler bortsett fra polområdene.
Károly Balzsay
Károly Balzsay (født 23. juli 1979) er en ungarsk bokser.
Han representerte Ungarn under Sommer-OL 2004 i Athen, der han ble utslått i andre runde.
Aunegrenda kapell
Aunegrenda kapell er en langkirke fra 1952 i Holtålen kommune, Trøndelag fylke.
Kirken har 120 plasser.
Pierre-Simon Laplace
Pierre-Simon, marquis de Laplace (1749–1827) var en fransk matematiker og astronom.
Liv og virke
Han ble født den 23. mars 1749 i Beaumont-en-Auge i Normandie i Kongeriket Frankrike. I unge år publiserte han en matematisk avhandling i Joseph Louis Lagranges Miscellanea taurinensia (1766–1769). Denne og noen påfølgende avhandlinger gjorde fagfolk oppmerksom på ham og gav ham en lærerstilling i matematikk ved militærskolen i Beaumont. Der var han ikke lenge. Han ble så eksaminator ved artillerikorpset i Paris.
Laplace summerte og utvidet arbeidene til sine forgjengere innenfor matematisk astronomi i fembindsverket Mécanique Céleste (1799–1825). I dette verket overførte han Newtons geometriske studier av mekanikken til en som var basert på matematisk analyse, kjent som fysisk mekanikk.
Han har gitt sitt navn til laplaceoperatoren, laplacetransformasjonen, Laplaces ligning og Laplaces demon. En av hans elever var Napoléon Bonaparte.
Worldwide Harmonized Light-Duty Vehicles Test Procedure
Worldwide Harmonized Light-Duty Vehicles Test Procedure (WLTP) er en internasjonal prosedyre for å teste kjøretøyer som personbiler og lette lastebiler ment for laboratorier. Den trådte i kraft i 2017 og erstattet da New European Driving Cycle (NEDC). Prosedyren er utviklet under ledelse av FNs økonomiske kommisjon for Europa. Den fokuserer på harmoniserte tester for å jevnføre kulldioksidutslipp, drivstofforbruk, miljøfarlige utslipp og rekkevidde. Den har en spesielt utviklet kjøresekvens, WLTP-kjøresyklus, som belaster kjøretøyet i forskjellige temperaturer samt stimulerer forskjellige terrengforhold og trafikkforhold.
A Doll’s House (1917)
A Doll's House er et amerikansk stumfilmdrama fra 1917 regissert av Joe De Grasse.
Pierre-Simon Laplace
Liv og virke
Laplace døde den 5. mars 1827 i Paris og ble gravlagt på Cimetière du Montparnasse.
A Doll’s House (1917)
Filmen hadde premiere 11. juni 1917. Den er antageligvis tapt.
Worldwide Harmonized Light-Duty Vehicles Test Procedure
Testbeskrivelse
Tester gjennomføres ifølge etablerte regler som er inndelt i ulike klasser, avhengig av kjøretøyenes effekt/vekt-forhold, PWr, i enheten kilowatt per tonn, kW/tonn. Inndelingen består av tre forskjellige klasser:
A Doll’s House (1917)
Handling
Nora Helmer lever med sin ektemann, Torvald, i lykkelig uvitenhet om alt som en voksen person bør vite. Når Torvald blir syk forfalsker hun en sjekk for å la ham bli behandlet i Italia. Hun tror, i sin perfekte godtroenhet, at det er den rette tingen å gjøre og at han vil støtte henne hvis problemer oppstår.
Når hun blir avslørt får hun føle den fulle tyngden av Torvalds raseri over den uvitenheten, som hun har hatt ansvar for. Nora smeller deretter igjen døra til dukkehuset og vandrer om kvelden ut på jakt etter omgivelser der hun vil bli behandlet som et menneske.
Anmeldelse
Moving Picture World vurderte filmen slik: ''«Som et middel til populær underholdning er det tvilsomt om filmversjonen av A DOLL'S HOUSE... vil bli så stor suksess. Fraværet av det teatralske ved Ibsens metode og vanskeligheten med å formidle de fine nyansene av dialogens mening uten hjelp av tale gjør oppgaven til skuespillerne i rollebesetningen dobbelt så vanskelig... William Stowells Helmer, Lon Chaneys Krogstad. Sydney Deanes Dr. Rank, Miriam Shelbys Christina og Helen Wrights Anna fortjener alle ros».
Nikolaj Antosjkin
Nikolaj Timofejevitsj Antosjkin (Николай Тимофеевич Антошкин; født 19. desember 1942 i landsbyen Kuzminkovka i RSFSR i Den basjkiriske autonome sovjetiske sosialistiske republikk i Sovjetunionen, død 17. januar 2021 i Moskva i Russland) var en sovjetisk, senere russisk offiser og politiker.
I Barndommen vokste han opp i Kuzminkovka, Kholmogorovka og så den da nye byen Kumertau i Basjkortostan.
Han var generaloberst i det russiske flyvåpen, og hadde ansvar for umiddelbare tiltakene ved hjelp av helikopterbåren innsats etter Tsjernobyl-ulykken i april 1986. Han var medlem av den russiske statsdumaen fra 2014 til sin død. Politisk var han medlem av partiet Forent Russland (Единая Россия, Jedinaja Rossija).
Antosjkin var ''Helt av Sovjetunionen.
Antosjkin døde av COVID-19 i Moskva den 17. januar 2021 i en alder av 78 år.
Cimarron
Cimarron er en amerikansk western- og dramafilm fra 1931 regissert av Wesley Ruggles. Hovedrollene spilles av Richard Dix og Irene Dunne. Den er basert på Edna Ferbers roman med samme navn fra 1929. Filmen ble belønnet med tre Oscar, inkludert for Beste film.
I 1960 kom en nyinnspilling av Anthony Mann og med Glenn Ford i hovedrollen. Også denne fikk tittelen Cimarron.
Handling
Oklahoma 1889: Redaktør og sakfører Yancey Cravat er blant de første nybyggere i byen Osage i Oklahoma. Han er en edelt tenkende eventyrer som grunnlegger byens første avis og legger det første grunnlag for lov og rett i byen. Men han kan ikke leve mere enn 5 år på et sted og da nye territorier legges ut reiser han, mens hans hustru Sabra blir sittende igjen med avisen som hun fortsetter. Han er borte i 5 år og kommer så tilbake, men forsvinner igjen. I tiden etter blir Sabra valgt til medlem av kongressen – og på en inspeksjon av Oklahomas oljekilder skjer en ulykke. En gammel mann forhindrer ved sitt heltemot at ulykken får større omfang, men såres selv dødelig. Det viser seg å være er Yancey Cravat. Han dør tilslutt i sin hustrus armer.
Om filmen
Journalist Sven Egil Omdal beskrev den i 2010 på følgende måte: «''Første halvdel forteller hvordan Vesten ble «vunnet», andre halvdel hvor kjedelig det ble etterpå. Liberal og feministisk. Scenen hvor landokkupantene stormer inn over indianerterritoriet er ufattelig godt laget.''».
Den ble i 1931 tildelt tre Oscar (beste film, beste art direction og beste manus basert på annet media). Den ble nominert til syv kategorier i alt. Den ble samme år tildelt æresmedaljen ved Photoplay Awards.
På 1800-tallet hadde ikke hvite nybyggere tillatelser til å slå seg ned i Indianerterritoriet i Oklahoma. Men på 1880- og 1890-årene ble dette løftet stadig brutt, ikke minst i forbindelse med Oklahoma Land Race i 1893, hvor cherokeenes område ble åpnet for hvite nybyggere.
Selve filmen skildrer indianere, svarte og jøder på en stereotyp måte og er i ettertid ansett som politisk ukorrekt, selv om den ble ansett som liberal i sin samtid. Den har imidlertid også enkelte progressive trekk, blant annet så skildres Sabra som en uavhengig kvinne som gjør politisk karriere. Noe som var uvanlig på den tiden.
Den ble godkjent for visning i Norge av Statens Filmkontroll i 1930. En scene hvor en negergutt skytes ned ble klippet vekk.
Goff Richards
Godfrey «Goff» Richards (født 18. august 1944 i St. Minver i Cornwall, død 25. juni 2011) var en engelsk komponist, musikkpedagog og dirigent.
Richards, som studerte ved Royal College of Music og University of Reading, er mest kjent for sine komposisjoner for brassband.
I 2015 ble Richards posthumt tildelt Iles-medaljen for betydelige bidrag til brassbandbevegelsen.
Jinjiang (Quanzhou)
Jinjiang (kinesisk: 晋江市; pinyin: Jìnjiāng) er en by på fylkesnivå understilt Quanzhou i provinsen Fujian i Kina. Den ligger ved elven Jin, rett overfor Quanzhous bydel Fengze. Jinjiang fylke ligger også mot Taiwanstredet i Østkinahavet.
Kulturminner
Anpingbroen ligger delvis i dette byfylket. Den er oppført på Folkerepublikken Kinas liste over kulturminner. Denne historiske broen krysser bukten mellom Anhai (i Jinjiang) og Shuitou (i Nan'an).
Cerro de la Muerte
Cerro de la Muerte er et fjell i Cordillera de Talamanca i Costa Rica. Det har en høyde på 3 451 meter over havet. Fjellet kjennetegnes av et kaldt klima, med temperaturer som kan komme ned mot 0 °C.
Fjellet utgjør det høyeste punktet langs Den interamerikanske motorveien, på 3 345 meter over havet.
Navnet Cerro de la Muerte betyr «dødens ås» på spansk, og kommer av legender om at mange bønder som kryssa fjellet døde av kulde.
Radio Vilaverde Lda
Radio Vilaverde Lda 綠邨738台 er en radiostasjon i Macao som høres i Macao og nærliggende byer i Kina som Hongkong, og Zhuhai og Shenzhen i Guangdong. Den holder til ved Hipódromo da Taipa, Ilhas, og sender på AM 738. Den overfører direkte hunde- og hesteveddeløp som arrangeres i Macao.
Holly Hunter
Holly Hunter (født 20. mars 1958 i Conyers i Georgia) er en amerikansk skuespiller.
Hunter vant i 1993 Oscar for beste kvinnelige hovedrolle for rollen som Ada McGrath i filmen Piano og i 2003 var hun nominert i klassen beste kvinnelige birolle for rollen som Melanie Freeland i filmen Thirteen.
Frederick Cuming
Frederick William Cuming (født 27. mai 1875 i Tiverton i Devon, død 22. mars 1942 i London) var en britisk cricketspiller som deltok i de olympiske leker 1900 i Paris
Cuming ble olympisk mester i cricket under OL 1900 i Paris. Han var med på det britiske laget Devon & Somerset County Wanderers som beseiret det franske cricketlaget Union des Sociétés Françaises de Sports Athlétiques med 262-104 i finalen, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen Cricket har vært med som olympisk sport.
Kai Are Fossland
Kai Are Fossland (født 1976) er en tidligere alpinist fra Grong i Trøndelag. Han har flere gode plasseringer i FIS og 3. plass i NM i Oppdal i slalåm fra 1998. Han kjørte på det norske landslaget i en lengre periode og ble tatt ut til utviklingslaget for Europacup i sesongen 2000/2001 sammen med Åne Sæter og Stein Kristian Strand, begge fra Oppdal.
Sørenga (Trondheim)
Sørenga (1A-11 ) er en vei på Nardo i Trondheim. Veien ligger mellom Nardo skole og Omkjøringsvegen (E6), og går fra Sunnlandsvegen til Nardovegen.
Veien ligger cirka 66 meter over havet.
Storbritannias kongelige flagg
Storbritannias kongelige flagg (kongeflagg) er et britisk flagg som i forskjellige former brukes av den britiske monarken og medlemmer av kongefamilien. I tillegg til de to formene som brukes i Storbritannia, finnes egne kongelige flagg for flere land i Samveldet av nasjoner der dronningen er statsoverhode.
Flaggene omtales gjerne som royal standards, men er strengt tatt heraldiske bannere, ettersom de er flaggversjoner av kongevåpenet.
Kongeflagget brukes på de kongelige boliger (residenser) når monarken er der, på biler under offisielle reiser og på fly når monarken er i flyet og det står på bakken. Kongeflagget kan også brukes på offentlige og private, men ikke kirkelige, bygninger når monarken er på offisielt besøk, dersom eieren av bygningen ønsker det. Flagget ble også brukt på det kongelige lystskipet (kongeyachten), når monarken var ombord. Når monarken ikke er til stede, brukes Union Jack på de kongelige residenser.
Kongeflagget senkes aldri til halv stang, selv ikke ved et kongelig dødsfall. Etter prinsesse Dianas død var det et folkekrav at flagget på Buckingham Palace måtte senkes, og hoffet valgte da å henge opp Union Jack for å unngå å bryte tradisjonen samtidig som det oppfylte folks ønske.
I Storbritannia
I England, Wales og Nord-Irland og i kronkoloniene, er flagget delt i fire felter som tilsvarer skjoldet i Storbritannias riksvåpen. Første og fjerde felt symboliserer England, med på rød bunn tre gående (passant) gull løver,(slike løver med hodet mot tilskueren betegnes leopard i skandinavisk heraldisk terminologi); andre felt symboliserer Skottland med på gull bunn en opprett (rampant) rød løve; og tredje felt symboliserer Irland med en gull harpe på blå bunn. Wales er ikke representert, da nasjonen ble fullstendig innlemmet under England i middelalderen og dermed ikke hadde selvstendig status.
I Skottland brukes en noe annen versjon, tilsvarende som ved det britiske riksvåpenet for Skottland. I første og fjerde felt er Skottlands røde løve, i andre felt Englands tre gulløver og i tredje felt Irlands harpe; fargene er de samme.